МИНИСТЕРСТВО НА ВЪТРЕШНИТЕ РАБОТИ
ЗАПОВЕД

№ 8121К-15900/26.10.2026 г.
ОТНОСНО:
Обявяване на конкурс за преминаване в по-висока по вид длъжност на държавни служители в МВР
На основание чл. 163, ал. 1 от Закона за Министерството на вътрешните работи и Наредба № 8121з-406/14.04.2015 г. за условията и реда за провеждане на конкурс за преминаване в по-висока по вид длъжност на държавните служители в Министерството на вътрешните работи,
ОБЯВЯВАМ:

І. Конкурс за преминаване в по-висока по вид длъжност в Регионална дирекция „Гранична полиция“ - Бургас при Главна дирекция „Гранична полиция“ – МВР за 2 (две) изпълнителски длъжности, за които се изисква задължителна първоначална професионална подготовка, както следва:
БАЗА „ГРАНИЧНИ ПОЛИЦЕЙСКИ КОРАБИ“ – СОЗОПОЛ

03 ГРУПА "ГРАНИЧНИ ПОЛИЦЕЙСКИ КОРАБИ" – ВАРНА
ГРАНИЧНИ ПОЛИЦЕЙСКИ КОРАБИ ДО 100 БРТ“

  -
командир на кораб до 100 БРТ – 1 (една) вакантна длъжност

ГРАНИЧНО ПОЛИЦЕЙСКО УПРАВЛЕНИЕ - ЦАРЕВО

ГРУПА „ОХРАНА НА ДЪРЖАВНАТА ГРАНИЦА“

- полицейски инспектор VI - V ст. – 1 (една) вакантна длъжност

ІІ. ИЗИСКВАНИЯ към кандидатите за участие в конкурса:
1. Да са държавни служители в МВР по чл. 142, ал. 1, т. 1 или ал. 3 от ЗМВР, изпълняващи служебните си задължения на младши изпълнителски длъжности;
2. Да имат придобита минимална образователно-квалификационна степен на висшето образование „Бакалавър“ по чл. 42, ал. 1, т. 1, буква „б“ от Закона за висшето образование;
2.1. За длъжността „командир на кораб до 100 БРТ“ на „Гранични полицейски кораби до 100 БРТ“ от 03 група „Гранични полицейски кораби“ - Варна към База „Гранични полицейски кораби“ – Созопол:

2.1.1. Област на висшето образование: Технически науки;  

2.1.2. Професионални направления: Транспорт, корабоплаване и авиация;

2.1.3. Необходима специалност: Корабоводене;

2.1.4. Необходима квалификация: компютърна грамотност (работа с персонален компютър в MS Windows работна среда, работа с приложенията Word и Excel от MS Office).

2.2. За длъжността „полицейски инспектор VІ - V степен” в група „Охрана на държавната граница“ от ГПУ-Царево:

2.2.1. Области на висшето образование: съгласно ПМС № 125/24.06.2002 г.;

2.2.2. Професионални направления: съгласно ПМС № 125/24.06.2002 г.;

            3. Да имат завършен курс за първоначално професионално обучение в АМВР.

            4. Към крайната датата на подаване на заявленията за участие в конкурса да имат не по-малко от 3 (три) години професионален стаж в МВР на младши изпълнителски длъжности;
            5. Да имат или да получат разрешение за достъп до класифицирана информация, определено по реда на чл. 37 от Закона за защита на класифицираната информация, до ниво „Поверително“.

            6. Да отговарят на изискванията на длъжностната характеристика за длъжността.

            7. Да отговарят на изискванията, определени в Класификатор на длъжностите в МВР за служители по чл. 142, ал. 1, т. 1 и 3 и ал. 3 от МВР, утвърден със заповед на министъра на вътрешните работи, № 8121з-140/24.01.2017 г.
8. Да не са в срока на наложено дисциплинарно наказание по чл. 197, ал. 1, т. 4 или т. 5 от ЗМВР и срокът на действие на наказанието не е изтекъл към крайната дата за подаване на заявленията за участие.

           9. Да нямат образувано дисциплинарно производство по реда на чл. 207, ал. 1 от ЗМВР към крайната дата за подаване на заявленията за участие.

             10. Да не са временно отстранени от длъжност.
III. Необходими документи и срок на подаването им:

1. В 10-дневен срок, считано от деня следващ датата на публикуване на заповедта на електронната страница на дирекция „Човешки ресурси“ - МВР, всеки кандидат подава заявление за участие в конкурса до председателя на конкурсната комисия и прилага следните документи:

1.1. Копие на диплома за завършено в Република България висше образование, ако не е вписана в регистъра по чл. 10, ал. 2, т. 3, буква "в" от Закона за висшето образование.  

В случай че дипломата на кандидата е вписана в регистъра по чл. 10, ал. 2, т. 3, буква "в" от Закона за висшето образование, в заявлението по т. 1 се посочват регистрационен номер, серия, номер, дата и издател на дипломата. При издадена диплома от чуждестранно висше училище в заявлението по т. 1 се посочва номерът, под който документът е регистриран в Националния център за информация и документация. Кандидатите имат задължение да извършват проверка в регистрите за наличието на регистрация на дипломата;;

1.2. Копие от разрешението за достъп до класифицирана информация до изискващото се ниво или съгласие за проучване по Закона за защита на класифицираната информация;
1.3. Копие на документ, удостоверяващ завършен курс за първоначално професионално обучение в АМВР;

1.4. Кадрова справка за професионалния стаж и заеманите длъжности в МВР, включваща получени отличия и награди, наложени дисциплинарни наказания, индивидуалните оценки по реда на наредбата по чл. 178, ал. 2 от ЗМВР за последните два отчетни периода, както и за обстоятелствата по чл. 6, ал. 3, т. 2 и т. 3 от Наредба № 8121з-406/14.04.2015 г. за условията и реда за провеждане на конкурс за преминаване в по-висока по вид длъжност на държавните служители в МВР, изготвена от съответното звено „Човешки ресурси“ по месторабота;

1.5. Други документи (удостоверения, сертификати), съобразно обявените изисквания на конкурса;
2. В заявлението по точка 1 кандидатът посочва структурата и длъжността, за която кандидатства, като в конкурса се допуска участие само за една длъжност;

3. Заявлението за участие в конкурса да се регистрира в деловодството на структурното звено по месторабота и се изпрати по служебен ред в сектор „Човешки ресурси” на Регионална дирекция „Гранична полиция” - Бургас (адрес: гр. Бургас, ул. „Цар Асен” № 4). Телефони за допълнителна информация 56861, 56862,56863,56864.
4. Не се приемат документи, подадени след срока по т. 1.

V. Начин за провеждане на конкурса:

1. На основание чл. 16, ал. 1, т. 1 от Наредба № 8121з-406/14.04.2015 г. за условията и реда за провеждане на конкурс за преминаване в по-висока по вид длъжност на държавните служители в Министерството на вътрешните работи, конкурсът да се проведе чрез тест на професионална тематика за проверка на професионалните знания на кандидатите. 


2. Информационни източници, които могат да използват кандидатите при подготовка за теста са следните:


2.1. За длъжността „командир на кораб до 100 БРТ“ на „Гранични полицейски кораби до 100 БРТ“ от 03 група „Гранични полицейски кораби“ - Варна към База „Гранични полицейски кораби“ – Созопол:

- Закон за МВР и Правилник за устройството и дейността на МВР;

- Закон за защита на класифицираната информация и Правилник за прилагане на Закона за защита на класифицираната информация;

- Закон за морските пространства, вътрешните водни пътища и пристанищата на Република България;

- Наказателен кодекс;

- Наказателно-процесуален кодекс;

- Административнопроцесуален кодекс; 

- Закон за административните нарушения и наказания; 

- Закон за българските лични документи, 

- Закон за чужденците в Република България;

- Инструкция № 8121з-1244/14.10.2015 г. за наблюдение на държавната граница на Република България, специфичната охранителна дейност за участие в мерките за постигане на летищна сигурност в обществените зони и периметъра на летищата, и прилагане на компенсиращи мерки;

- Методически указания за дейността на гранично-полицейските кораби, осъществяващи гранично наблюдение в морските пространства и вътрешните водни пътища на Република България, утвърдени със заповед на директора на ГДГП, № 3282з-2011/03.08.2020 година;

- Процедури за реагиране и действие на дежурните сили и средства от РДГП Бургас в морските пространства на Република България, утвърдени със заповед № 4068з-206/29.01.2025 г.;

- Международни правила за предпазване от сблъскване на море (COLREG 1972 г. – библиотека БГПК-Созопол);

- Международен сигнален код (International Code of Signals IMO – библиотека БГПК-Созопол);

- Организация по получаване на НАВИМ и корекция на навигационни карти; (Symbols and Abbreviations used on Paper Charts UKHO NP 5011, Guide to ENC Symbols used in ECDIS UKHO NP 5012 – библиотека БГПК - Созопол)

- Международната конвенция за предотвратяване замърсяването от кораби (MARPOL 73/78, protocols 1997 IMO – библиотека БГПК Созопол); 

- Международна конвенция за безопасност на човешкия живот на море (SOLAS 74/78 IMO – библиотека БГПК Созопол); 

- Международна конвенция за търсене и спасяване по море (IAMSAR 1979 г. ed. 12 Vol. 3 IMO – библиотека БГПК Созопол); 

- Конвенция на Организацията на обединените нации по морско право от 1982 г. (Конвенция УНКЛОС); 

- Всеобща декларация за правата на човека от 1948 г. „Европейска конвенция за правата на човека“  от 01.08.2021 г. и „Харта на основните права на ЕС“ 2012/С 326/02;   

- Регламент (ЕС) 604/2013 на Европейския парламент и на Съвета от 26.06.2013 г.;

- Директива 2011/95/ЕС на Европейския парламент и на Съвета от 13.12.2011 г.;

- Шенгенското право и други международни споразумения: Регламент (ЕС) 2016/399 на Европейския парламент и на Съвета от 9 март 2016 година относно Кодекс на Съюза за режима на движение на лица през границите (Кодекс на шенгенските граници); 

- Регламент (ЕО) № 1987/2006 за създаването, функционирането и използване на ШИС II, 1972 г.; 

- Инструкция № 8121з-877/06.07.2021г. за дисциплината и дисциплинарната практика в МВР;

- Етичен кодекс за поведение на държавните служители в МВР, утвърден с МЗ № 8121з-348/25.07.2014 г. на министъра на вътрешните работи и изменен и допълнен със заповед № 8121з-581/08.06.2016 г., заповед № 8121з-1619/21.12.2016 г., заповед № 8121з-821/13.07.2018 г. и № 8121з-1169/23.08.2024 г.

2.2. За длъжността „полицейски инспектор VI-V степен“ в група „Охрана на държавната граница” от ГПУ - Царево:

- Закон за МВР и Правилник за устройството и дейността на МВР;

- Закон за защита на класифицираната информация и Правилник за прилагане на Закона за защита на класифицираната информация;

- Закон за чужденците в Република България;

- Закон за българските лични документи;

- Закон за морските пространства, вътрешните водни пътища и пристанищата на Република България;

- Закон за убежището и бежанците;

- Закон за административните нарушения и наказания;

- Регламент (ЕС) 2024/1356 на Европейския парламент и на Съвета от 14 май 2024 година за въвеждане на скрининг на граждани на трети държави на външните граници и за изменение на Регламенти (ЕО) № 767/2008, (ЕС) 2017/2226, (ЕС) 2018/1240 и (ЕС) 2019/817, както и Регламент (ЕС) 2024/1349 на Европейския парламент и на Съвета от 14 май 2024 година за установяване на процедура на границата за връщане и за изменение на Регламент (ЕС) 2021/1148;

- Вътрешни правила относно реда за извършване на скрининг на външна граница и във вътрешността на Република България и процедура на границата за връщане от органи на МВР, утвърдени със заповед № 8121з-1032/19.06.2026 г. на министъра  на вътрешните работи;

- Инструкция № 8121з-1244/14.10.2015 г. за наблюдение на държавната граница на Република България, специфичната охранителна дейност за участие в мерките за постигане на летищна сигурност в обществените зони и периметъра на летищата и прилагане на компенсиращи мерки;

- Наредба № 8121з-418 от 14 март 2017 г. за реда за употреба на физическа сила и помощни средства от служителите на министерството на вътрешните работи;

- Заповед № 8121з-1110/08.08.2024 г. на министъра на вътрешните работи относно утвърждаване на „Методически указания за използване на различни видове техники за използване на физическа сила и помощни средства, технически характеристики и правила за безопасност при употребата и съхранението им;

- Наредба № 8121з-922/22.07.2022 г. за реда за организацията и разпределянето на работното време, за неговото отчитане, за компенсирането на работата извън редовното работно време, режима на дежурство, времето за отдих и почивките на държавните служители по чл. 142, ал. 1, т. 1 и ал. 3 от Закона за министерството на вътрешните работи;

- Инструкция № 8121з-533/12.05.2015 г. за условия и реда за носене на служебно оръжие от служителите по чл.142, ал.1 и 3 от ЗМВР;

- Инструкция № 8121з-1161/05.09.2017 г. за организацията и реда за осъществяване на конвойната дейност в Министерството на вътрешните работи;

- Инструкция № 8121з-986/12.12.2014 г. за организацията и реда за съпровождане на лица, спрямо които е наложена мярка за административна принуда;

- Наредба № 8121з-433/16.03.2017 г. за професионалното обучение на служителите от Министерство на вътрешните работи;

- Регламент (ЕС) 2016/399 относно Кодекс на Съюза за режима на движение на лица през границите (Кодекс на шенгенските граници);

- Регламент (ЕС) 2018/1860 на Европейския парламент и на Съвета от 28 ноември 2018 година за използването на Шенгенската информационна система за целите на връщането на незаконно пребиваващи граждани на трети държави;

- Регламент (ЕС) 2018/1861 на Европейския парламент и на Съвета от 28 ноември 2018 година за създаването, функционирането и използването на Шенгенската информационна система (ШИС) в областта на граничните проверки, за изменение на Конвенцията за прилагане на Споразумението от Шенген и за изменение и отмяна на Регламент (ЕО) № 1987/2006;

- Регламент (ЕС) 2018/1862 на Европейския парламент и на Съвета от 28 ноември 2018 година за създаването, функционирането и използването на Шенгенската информационна система (ШИС) в областта на полицейското сътрудничество и съдебното сътрудничество по наказателноправни въпроси, за изменение и отмяна на Решение 2007/533/ПВР на Съвета и за отмяна на Регламент (ЕО) № 1986/2006 на Европейския парламент и на Съвета и Решение 2010/261/ЕС на Комисията;

- Наредба за плаването и граничния режим във вътрешните морски води, териториалното море и вътрешните водни пътища на Република България на български и чуждестранни яхти, лодки и други плавателни средства за спорт туризъм и развлечение, както и извършване на водноатракционни услуги с тях;

- Инструкция № 8121з-877/06.07.2021г. за дисциплината и дисциплинарната практика в МВР;

- Етичен кодекс за поведение на държавните служители в МВР,  утвърден с МЗ № 8121з-348/25.07.2014 г. на министъра на вътрешните работи и изменен и допълнен със заповед № 8121з-581/08.06.2016 г., заповед № 8121з-1619/21.12.2016 г., заповед № 8121з-821/13.07.2018 г. и заповед № 8121з-1169/23.08.2024 г.
2.2. Начин на провеждане - решаване на тест в рамките на 40 минути, включващ 30 въпроса, които съдържат кратък текст, към който са посочени три възможни отговора;
2.3 Оценяването на тестовете на кандидатите да се извърши съгласно член 23, алинея 6 от Наредба № 8121з-406/14.04.2015 г. Резултатите от теста на професионална тематика се преобразуват в оценка в цяло число по петстепенна скала с най-ниска оценка 2 и най-висока 6, като за всеки верен отговор се дава по 1 точка, както следва:
- при получени от 28 до 30 точки - оценка 6;

- при получени от 25 до 27 точки - оценка 5;

- при получени от 22 до 24 точки - оценка 4;

- при получени от 18 до 21 точки - оценка 3;

- при получени по-малко от 18 точки - оценка 2
2.4. Определям елиминаторен праг при проверка на професионалните знания на кандидатите - оценка не-по ниска от  4. Кандидати, получили оценка на професионалните си знания по-ниска от определения елиминаторен праг, отпадат от по-нататъшно участие в конкурса.

3. Психологично изследване – съгласно Методика за провеждане на психологично изследване (Приложение № 1 към чл. 17, ал. 4 от Наредба № 8121з-406/14.04.2015 г. за условията и реда за провеждане на конкурс за преминаване в по-висока по вид длъжност на държавните служители в МВР);

4. Структурирано интервю – съгласно Методика за провеждане и оценка на структурирано интервю (Приложение № 2 към чл. 17, ал. 6 от Наредба № 8121з-406/14.04.2015 г. за условията и реда за провеждане на конкурс за преминаване в по-висока по вид длъжност на държавните служители в МВР);

4.1. Начин на оценяване – съгласно т. 3 от Методиката за провеждане и оценка на структурирано интервю;

4.2. Кандидати, които не са преминали елиминаторния праг на структурираното интервю, определен в т. 6 от Методиката за провеждане и оценка на структурирано интервю, отпадат от по-нататъшно участие в конкурса.

5. Крайна оценка – сбор от оценката на професионалните знания и оценката от структурираното интервю.
V. Срок за провеждане на конкурса – до 3 (три) месеца от деня, следващ датата на обявяване на заповедта в електронната страница на дирекция „Човешки ресурси“ - МВР.
VІ. Определям състав на конкурсната комисия:
……………………………………………………….
VІІ. Обжалване на конкурса – по реда на чл. 163а от ЗМВР.
VІІІ. Председателят на конкурсната комисия да създаде организация за провеждане и приключване в срок на конкурсната процедура.
ІХ. Заповедта да се публикува в електронната страница на дирекция „Човешки ресурси“ – МВР в интернет и интранет, и се изпрати на структурите по чл. 37 от Закона за МВР за сведение и изпълнение.
МИНИСТЪР:       /п/
Иван Демерджиев
PAGE  
2

